open-index/open-wikipedia-markdown huggingface dataset:
இலெனின் ரகுவன்ஷி

**இலெனின் ரகுவன்ஷி** (Lenin Raghuvanshi) ஒரு தலித் உரிமை ஆர்வலரும், அரசியல் சிந்தனையாளரும், இந்தியாவைச் சேர்ந்த சமூகத் தொழில்முனைவோரும் ஆவார். மனித உரிமைகள் தொடர்பான மக்கள் விழிப்புணர்வு குழுவின் நிறுவன உறுப்பினர்களில் ஒருவரான இவர்,  இது சமூகத்தின் ஒடுக்கப்பட்ட பிரிவுகளின் முன்னேற்றத்திற்காக செயல்படுகிறது. குவாங்ஜு மனித உரிமைகள் விருது (2007), ஆச்சா நட்சத்திர அமைதி விருது (2008), வீமர் நகரத்தின் சர்வதேச மனித உரிமைகள் விருது (2010), பிரெஞ்சு குடியரசின் மனித உரிமைகளுக்கான சிறப்பு குறிப்புகள் பரிசு (2018)   பொது அமைதி பரிசு (2018). கர்மவீர் மகாரத்னா விருது (2019) போன்ற விருதுகளுடன் இவரது படைப்புகள் அங்கீகரிக்கப்பட்டுள்ளன. ஆண்பால் சார்ந்து இயங்கும் ஆண்பால் சார்ந்து இயங்கும் இராணுவவாத மரபுகளை ஆயுதமாகப் பயன்படுத்துவதைத் தடுக்கும் முயற்சிகளில் ஒரு உந்து சக்தியாக செயல்பட்டதற்காகவும், உலகில் அமைதிக்கான நிலைமைகளை மேம்படுத்துவதில் இவர் செய்த பங்களிப்புக்காகவும்,  இவர் அமைதிக்கான நோபல் பரிசுக்கு பரிந்துரைக்கப்பட்டார்.

## சொந்த வாழ்க்கை
இலெனின் ரகுவன்ஷி 1970 மே 18 அன்று சுரேந்திரநாத் சிங் மற்றும் ஸ்ரீமதி சாவித்ரி தேவி ஆகியோருக்கு உயர் சாதி இந்து குடும்பத்தில் பிறந்தார். இவரது தாத்தா சாந்தி குமார் சிங், காந்திய சுதந்திர போராட்ட வீரர். இலெனின் 1994ஆம் ஆண்டில் அரித்வாரில் உள்ள குருகுல் கங்காரி, மாநில ஆயுர்வேத மருத்துவக் கல்லூரியில் ஆயுர்வேதம், நவீன மருத்துவம் மற்றும் அறுவை சிகிச்சை ஆகியவற்றில் இளங்கலைப் படிப்பை மேற்கொண்டார். லெனின் ஒரு பிரபலமான சமூக ஆர்வலரான  சுருதி நாகவன்ஷி என்பவரை 1992 பிப்ரவரி 22 அன்று திருமணம் செய்து கொண்டார். இவர்களுக்கு கபீர் கருணிக் என்ற ஒரு மகன் இருக்கிறார். கபீர் தேசிய அளவிலான மேடைக் கோற்பந்தாட்ட வீரர் ஆவார். இவரும் இவரின் மனைவியும் பௌத்த மதத்திற்கு மாறினர் .

## ஆரம்ப ஆண்டுகள்
ஆரம்பத்தில் இருந்தே இலெனின் சாதி அமைப்பின் மேல் வெறுப்புடன் இருந்தார். இவர் தனது உயர் சாதி இந்து வளர்ப்பை "நிலப்பிரபுத்துவ அமைப்பு" என்று குறிப்பிடுகிறார். இது இவரை சமூக செயல்பாட்டின் பால் ஈர்த்தது. இவர் தனது 23 வயதில் (1993) ஐக்கிய நாடுகள் அவையின் இளைஞர் அமைப்பின் உத்தரபிரதேசத்தின் தலைவரானார்.

பிரதான சமூகத்தில் இவர் வெளிப்பட்டதன் மூலம், சாதிவாதம் அனைத்து துறைகளிலும் இருப்பதை  உணர்ந்தார். இந்திய அரசாங்கம் அதன் இடஒதுக்கீடு கொள்கைகளுடன் பிரச்சினையை கையாண்டு அதை வற்றாததாக மாற்றியதால், இவர் அவர்களின் குரல்களைக் கேட்பதன் மூலம் அவர்களை மேம்படுத்தும் பாதையைத் தேர்ந்தெடுத்தார். இவர் தனது மனைவி, வரலாற்றாசிரியர் மகேந்திர பிரதாப், இசைக்கலைஞர் விகாஷ் மகாராஜ், கவிஞர் ஞானேத்ரா பாட்டி ஆகியோருடன் சேர்ந்து 1996 ஆம் ஆண்டில் மனித உரிமைகள் தொடர்பான மக்கள் விழிப்புணர்வு குழுவை (பி.வி.சி.ஆர்) நிறுவினார்.

## மேற்கோள்கள்

## வெளி இணைப்புகள்
* 
* Dr. Lenin Raghuvanshi on: The Caste System in India: Slavery in modern time. 
* Ashoka Fellow Lenin Raghuvanshi
* Film about the work of Lenin Raghuvanshi
* Work of Lenin and Helma Ritscher for Indo-German relationship 
* Talk with Lenin by Sarsij Shekhar Narayan (Hindi)

பகுப்பு:தலித் சிந்தனையாளர்கள்
பகுப்பு:வாழும் மக்கள்
பகுப்பு:இந்தியப் பௌத்தர்கள்
பகுப்பு:1970 பிறப்புகள்
ராகுல் யாதவ் சிட்டபோய்னா

**ராகுல் யாதவ் சிட்டபோய்னா** (*Rahul Yadav Chittaboina*) இந்தியாவைச் சேர்ந்த இறகுப்பந்தாட்ட வீரராவார். 1998 ஆம் ஆண்டு மே மாதம் 3 ஆம் நாள் இவர் பிறந்தார்.  உருசியாவில் நடைபெற்ற திறந்தநிலை இறகுப்பந்தாட்டப் போட்டியில் ராகுல் அரை இறுதிப் போட்டிவரை முன்னேறினார். 
## சாதனைகள்
### உலக இறகுப்பந்து கூட்டமைப்பு போட்டிகள்
*ஆண்கள் ஒற்றையர் பிரிவு *

: உலக இறகுப்பந்து கூட்டமைப்பு போட்டி
: உலக இறகுப்பந்து கூட்டமைப்பு தொடர் போட்டி
: உலக இறகுப்பந்து கூட்டமைப்பு நான்காம் நிலை போட்டி

## மேற்கோள்கள்

பகுப்பு:வாழும் மக்கள்
பகுப்பு:1998 பிறப்புகள்
பகுப்பு:இந்திய இறகுப்பந்தாட்ட வீரர்கள்
லலிதா தாகியா

**லலிதா தாகியா** (*Lalita Dahiya*) இந்தியாவைச் சேர்ந்த இறகுப்பந்தாட்ட வீராங்கனையாவார்.  1997 ஆம் ஆண்டு செப்டம்பர் மாதம் 16 ஆம் நாள் இவர் பிறந்தார்.  ஒற்றையர், இரட்டையர், கலப்பு இரட்டையர் வகை இறகுப்பந்தாட்டப் போட்டிகளில் லலிதா கலந்து கொண்டு விளையாடுகிறார்.

## மேற்கோள்கள்

## புற இணைப்புகள்
*BAI-ID of Player 

பகுப்பு:இந்திய இறகுப்பந்தாட்ட வீரர்கள்
பகுப்பு:வாழும் மக்கள்
பகுப்பு:1997 பிறப்புகள்
பதினான்காவது புதுச்சேரி சட்டமன்றம்

**புதுச்சேரியின் பதினான்காவது சட்டமன்றம்** *(Fourteenth Assembly of Pondicherry)* என்பது மே 16, 2011 அன்று நடந்த 2016 புதுச்சேரி சட்டமன்றத் தேர்தலில் இந்திய தேசிய காங்கிரசு வெற்றி பெற்று  06 சூன் 2016 அன்று வே. நாராயணசாமி 10வது புதுச்சேரி முதலமைச்சராக பதவியேற்றுக் கொண்டார்  22 பெப்ரவரி 2021 வரை இயங்கிய சட்டமன்றக் காலத்தைக் குறிக்கும். 

## [[புதுச்சேரி முதலமைச்சர்களின் பட்டியல்|முதலமைச்சர்]]
* வே. நாராயணசாமி 6 சூன் 2016 - 22 பெப்ரவரி 2021 வரை
பிப்ரவரி 22, 2021 அன்று, சட்டமன்றத்தில் காங்கிரஸ் அரசாங்கம் பெரும்பான்மையை இழந்ததையடுத்து, புதுச்சேரி துணைநிலை ஆளுநர் தமிழிசை சௌந்தரராஜனை சந்தித்து தனது மற்றும் அமைச்சரவையின் பதவி விலகல் கடித்ததை நாராயணசாமி வழங்கினார்.

## முக்கியமான உறுப்பினர்கள்
**பேரவைத் தலைவர்**
*வெ. வைத்தியலிங்கம் 10 சூன் 2016 முதல் 21 மார்ச் 2019 வரை
*சிவக்கொழுந்து 3 சூன் 2019 22 பெப்ரவரி 2021 வரை
* **பேரவைத் துணைத் தலைவர்**:
** சிவக்கொழுந்து 10 சூன் 2016 to 2. சூன். 2019
** M.N.R. பாவன் 4 செப்படம்பர் 2019 - 22 பெப்ரவரி 2021
* **எதிர்க்கட்சித் தலைவர்:**
* ந. ரங்கசாமி சூன் 2016 - 22 பெப்ரவரி 2021 வரை

## கட்சிகளின் நிலை

## மேற்கோள்கள்

பகுப்பு:புதுச்சேரி சட்டமன்றம்
வரதராஜன்

**"பாவலர்" வரதராஜன்** (**Pavalar Varadharajan**) தமிழ்நாட்டைச் சேர்ந்த பாடகர், பாடலாசிரியர், இசையமைப்பாளர், இசைக்கலைஞர் மற்றும் நாடக ஆசிரியர் ஆவார். 1960களில் *பாவலர் பிரதர்ஸ்* என்ற இசைக்குழுவிற்கு தலைமை வகித்தார். இக்குழுவில் பின்னர் புகழ்பெற்ற அவரது சகோதரர்கள் - ஆர். டி. பாஸ்கர், இளையராஜா மற்றும் கங்கை அமரன் ஆகியோர் இடம்பெற்றிருந்தனர்.

இவர் இந்திய கம்யூனிஸ்ட் கட்சியின் (சிபிஐ) பிரச்சார பணிகளுக்காக அறியப்பட்டார். 1964ல் கட்சி பிளவுபட்டபோது, அவர் அதன் பிரிவான சிபிஐ(எம்) கட்சியில் இணைந்தார். தனது வாழ்க்கையின் கடைசி ஆண்டில், அவர் திராவிட முன்னேற்றக் கழகத்துடன் (திமுக) தொடர்பு கொண்டிருந்தார்.

## ஆரம்ப வாழ்க்கை
வரதராஜன், தேனி மாவட்டம், உத்தமபாளையம் வட்டம், பண்ணைப்புரம் கிராமத்தில் நடுத்தர விவசாயக் குடும்பத்தினரான இராமசாமி  - சின்னத்தாயம்மாள் தம்பதியரின் மூத்த மகனாக வரதராஜன் பிறந்தார். இவரது தம்பிகள் ஆர். டி. பாஸ்கர், இளையராஜா மற்றும் கங்கை அமரன் ஆவார். திருச்சிராப்பள்ளி வானொலி நிலையத்தில் நிலைய வித்துவானாக இருந்த மரியானந்த பாகவதரிடம் இசை கற்றார்.

## அரசியல் பணிகள்
இளமையில் வரதராஜன் இந்தியப் பொதுவுடமைக் கட்சியின் சிறந்த மேடைப் பாடகர், கவிஞர், நாடகாசிரியர், மற்றும் நடிகர் எனும் பன்முகத் தன்மை கொண்டவர் என்பதால் இவரை  பாவலர் வரதராசன் என்று அழைத்தனர். பாவலர் வரதராஜனின் மனைவி பெயர்  சீனியம்மாள். இவரது நான்கு மக்களில் ஹோமோ ஜோ என்பவர் திரைப்பட உதவி இயக்குநராக பணிபுரிந்து இளமையில் மறைந்தவர். 1962-ஆம் ஆண்டு மதுரையில் நடைபெற்ற இந்தியப் பொதுவுடமைக் கட்சி மாநாட்டில் **தியாகி மணவாளன்** நாடகத்தை எழுதி நடத்தியுள்ளார். இந்நாடகத்தில் தியாகி மணவாளனின் இரண்டு பிள்ளைகளாக பாவலரின் பிள்ளைகளும், மற்ற பாத்திரங்களில் தனது தம்பிமார்களும் நடித்துள்ளனர். தியாகியின் மனைவியாக வரதராஜனின் மனைவியும், தாயாராக தனது சொந்தத் தாயாரும் நடிப்பதாக இருந்த திட்டம் கைவிடப்பட்டது. இவரது குடும்பமே கலைக் குடும்பமாகத் திகழ்ந்தது என்பதை தோழர் மாயாண்டி பாரதி தம் கட்டுரையில் தெரிவித்துள்ளார். பொதுவுடமைக் கட்சித் தலைவர் கூத்தகுடி சண்முகம் வரதராஜனுக்கு *இசைவானர்* எனும் விருதை வழங்கி பெருமைபடுத்தினார்.

## இறப்பு
வாழ்க்கையின் நெருக்கடியான நிலையில் நோயுடன் போராடிக் கொண்டிருந்த பாவலர் வரதராஜன் மதுரை அரசினர் மருத்துவ மனையில் இறந்தார். வரதராஜன் பொதுவுடைமை கட்சியில் இருந்து நீங்கி திமுகவிற்காக பிரசாரம் செய்து கொண்டிருந்ததால், பொதுவுடைமை கட்சியைச் சேந்தவர்கள் மூலம் வரதராஜன் அடிக்கப்பட்டதாகவும், அந்த காயங்களால் மருந்துவமனையில் இறந்ததாகவும் இருக்கும் செய்தியைப் பற்றி ஒரு நேர்காணலில், நெறியாளர் முக்தார், கங்கை அமரனிடம் கேட்ட பொழுது, அதற்கு அமரன், வரதராஜனின் மனைவி, வரதராஜன் அடிக்கப்பட்டார் என்று பின்னாளில் கூறினார் என்று மட்டும் சொல்லி நெறியாளர் சொன்ன தகவலை மறுக்காமல் முடித்துக்கொண்டார்.

## இவரைப் பற்றிய நூல்கள்
* சங்கராபுரம் வேலுச்சாமி என்ற சங்கை வேலவன் **படைப்பாளிகளின் பார்வையில் பாவலர் வரதராசன்** என்ற இந்த நூலைத் தொகுத்துள்ளார்.
* பாவலர் வரதராஜனின் பாடல்களைத் தொகுத்து **பாவலர் வரதராஜன் பாடல்கள்** என்ற நூலை இளையராஜா வெளியிட்டுள்ளார்.

## மேற்கோள்கள்


## வெளி இணைப்புகள்
* http://pandianprabu.weebly.com/uploads/4/9/4/3/4943529/ilayaraja.pdf

பகுப்பு:தமிழ் பாடலாசிரியர்கள்
பகுப்பு:தமிழிசைக் கலைஞர்கள்
பகுப்பு:இந்தியத் தமிழ் நாடக நடிகர்கள்
பகுப்பு:இந்தியத் தமிழ் நாடகத் துறையினர்
பகுப்பு:இந்தியத் தமிழ் நாடகாசிரியர்கள்
பகுப்பு:தேனி மாவட்ட மக்கள்
பகுப்பு:1930 பிறப்புகள்
பகுப்பு:1973 இறப்புகள்
வா. க. ஆத்ரே

**வாசுதேவ் கல்கண்டே ஆத்ரே** (*Vasudev Kalkunte Aatre*)(பிறப்பு 1939) ஒரு இந்திய விஞ்ஞானி மற்றும் பாதுகாப்பு ஆராய்ச்சி மற்றும் மேம்பாட்டு அமைப்பின் (டிஆர்டிஓ) மேனாள் தலைவராவார். டி ஆர் டி ஓ இந்தியாவின் முதன்மை பாதுகாப்பு ஆராய்ச்சி மற்றும் மேம்பாட்டு அமைப்பு. இவர் பாதுகாப்பு அமைச்சரின் (*ரக்ஷா மந்திரி* ) அறிவியல் ஆலோசகராகவும் பணியாற்றினார். இவர் பத்ம விபூசண் விருதைப் பெற்றவராவார்.

## சுயசரிதை
ஆத்ரே 1939இல் பெங்களூரில் பிறந்தார். இவர் தனது இளங்கலைப் பொறியியல் பட்டத்தினை பெங்களூரில் உள்ள பல்கலைக்கழக விஸ்வேஸ்வரய்யா பொறியியல் கல்லூரியில்  (மைசூர் பல்கலைக்கழகம்) மின் பொறியியல் பிரிவில் பெற்றார். பின்னர் 1961இல் இருந்து மேல்நிலை பட்டத்தினை இந்திய அறிவியல் நிறுவனத்தில் (ஐஐஎஸ்சி) பெற்றார். 1963இல் கனடாவின் வாட்டர்லூ பல்கலைக்கழகத்தில் மின் பொறியியலில் முனைவர் பட்டம் பெற்றார். அதன்பிறகு, கனடாவின் ஹாலிஃபாக்ஸில் உள்ள நோவா ஸ்கோடியாவின் தொழில்நுட்ப பல்கலைக்கழகத்தில் மின் பொறியியல் பேராசிரியராக 1980 வரை பணியாற்றினார். இவர் 1977 வரை இஅநிறுவனத்தில் வருகை பேராசிரியராக இருந்தார். இவர் பாதுகாப்பு ஆராய்ச்சி மற்றும் மேம்ப்பாட்டுச் சேவையின் (டிஆர்டிஎஸ்) முன்னாள் உறுப்பினர்.

1980ஆம் ஆண்டில், ஆத்ரே டிஆர்டிஓவின் கொச்சியில் உள்ள கடற்படை இயற்பியல் மற்றும் கடல்சார் ஆய்வகம் (NPOL) பணியில் சேர்ந்தார். பின்னர் 1984ல் இதன் இயக்குநராகப் பணி உயர்வு பெற்றார். இதனைத் தொடர்ந்து பிப்ரவரி 2000ல் டிஆர்டிஓவின் இயக்குநர் ஜெனராலக ஆ. ப.ஜெ. அப்துல் கலாக்குப் பதிலாக நியமிக்கப்பட்டார். அப்துல் கலாம் அவர்கள் அப்போதைய பாதுகாப்பு மந்திரி ஜார்ஜ் பெர்னாண்டஸின் அறிவியல் ஆலோசகராக பணியாற்றினார். அக்டோபர் 2004 இல் ஓய்வு பெற்ற இவருக்குப் பதிலாக முனைவர் எம். நடராஜன் நியமிக்கப்பட்டார்.

2000ஆம் ஆண்டில் ஆத்ரேவிற்குப் பத்ம பூசண் விருதினை அன்றைய குடியரசுத் தலைவர்கே.ஆர்.நாராயணன் வழங்கினார். இவருக்கு 2016ஆம் ஆண்டில் இந்தியாவின் இரண்டாவது மிக உயர்ந்த குடிமை விருதான பத்ம விபூசண் விருது வழங்கப்பட்டது. இவர் இப்போது இந்தியப் பொறியியல் அறிவியல் தொழில்நுடப நிறுவனத்தின் (சிபூர், ஹவுரா) தலைவராக உள்ளார்.

2015ஆம் ஆண்டில், கர்நாடக அறிவியல் மற்றும் தொழில்நுட்ப குழுமம் இவருக்கு 2014ஆம் ஆண்டிற்கான கழகத்தின் வாழ்நாள் சாதனையாளர் விருதை வழங்கியது.

## மேலும் காண்க

* வாட்டர்லூ பல்கலைக்கழக மக்களின் பட்டியல்

## குறிப்புகள்

## மேலும் படிக்க

* டாக்டர் கே திவ்யானந்தா; டாக்டர் டபிள்யூ செல்வமூர்த்தி (2005). *உயரும்: டாக்டர் வி.கே ஆத்ரேவின் வாழ்க்கை வரலாறு* . புதுடெல்லி: ஐ.கே இன்டர்நேஷனல்

பகுப்பு:வாழும் மக்கள்
பகுப்பு:1939 பிறப்புகள்
செண்டால்

**செண்டால்** (*Sendal, Cendal, Sandal*) என்பது மெல்லிய  ஒளிரும் பட்டு இழையாகும். இது பொதுவாக, திருமணம் உள்ளிட்ட சடங்குகளில் பயன்படுத்தும் ஆடை, தேவாலயத்தில் மத குருமார்களின் உடை, மற்றும் பதாகைகள் தயாரிக்கப் பயன்படுகின்றது. செண்டால் என்னும் இந்த சொல் கிரேக்க வார்த்தையான (*σινδων* (sindōn)(சிண்டன்), "மெல்லிய லினன் துணி" என்பதிலிருந்து உருவானது. பழைய பிரெஞ்சு சொல் *செண்டல்* என்பதாகும்.

## மேற்கோள்கள்

பகுப்பு:பட்டு
அடிமானம் (அடுக்கேற்றம்)

அடுக்கேற்றத்தில், bn என்பதிலுள்ள b என்ற எண்ணானது **அடிமானம்** அல்லது **அடி**  (*base*) என அழைக்கப்படுகிறது.

## தொடர்புடைய சொற்கள்
n என்பது **அடுக்கு** அல்லது **படி** எனவும் bn ஆனது b இன் n அடுக்கேற்றம் எனவும் அழைக்கப்படுகின்றன. பொதுவாக bn ஆனது b" இன் nth ஆவது அடுக்கு அல்லது "b இன் அடுக்கு n எனவும் வாசிக்கப்படுகிறது.
:.

வேரெண் (Radix) என்பது அடிமானம் என்ற சொல்லுக்கான பழைய வழக்குச் சொல்லாகும். அது தசமம் அல்லது (பதின்மம்) (10), ஈரடி (2), பதினறுமம் (16), அறுபதின்மம் (60) ஆகிய குறிப்பிட சில அடிமானங்களுக்குப் பயன்படுத்தப்பட்டது. மாறி மற்றும் மாறிலி  கருத்துருக்களை வேறுபடுத்திக் காணவேண்டிய சூழலில் இயற்கணிதச் சார்புகளைக் காட்டிலும் அடுக்கேற்றம் மேம்பட்டதாக உள்ளது.

1748 இல் லியோனார்டு ஆய்லர் அடிமானம் "base a = 10" என ஒரு எடுத்துக்காட்டில் குறிப்பிட்டுள்ளார். F(*z*) = *a*z (முதலில் *z* ஒரு நேர்ம எண், அடுத்தொரு எதிர்ம எண், அடுத்தொரு பின்னம் அல்லது விகிதமுறு எண்) என்ற சார்பில் *a* ஒரு மாறா எண் எனக் குறித்துள்ளார்.

## மூலங்கள்
b இன் அடுக்கு n ஆனது a க்குச் சமமெனில் அதாவது a&nbsp;=&nbsp;bn எனில், b ஆனது a இன் "<var>n</var> ஆம் படிமூலம்" எனப்படும். 

எடுத்துக்காட்டாக, 10,000 இன் நான்காம் படிமூலம் 10 ஆகும்.

## மடக்கைகள்
நன்கு வரையறுக்கப்பட்ட b அடிமான அடுக்கேற்றச் சார்பின் (a&nbsp;=&nbsp;bn) நேர்மாறுச் சார்பு b அடிமான மடக்கையாகும். இதன் குறியீடு: logb.
:log*b* *a* = *n*.

எடுத்துக்காட்டு:
log10&nbsp;10,000&nbsp;=&nbsp;4.

## மேற்கோள்கள்

பகுப்பு:கணிதக் கலைச்சொற்கள்
மேக்னனெரி

வலது|thumb|200x200px| மேக்னனெரி லூபெர்னாலில்
**மேக்னனெரி** () எனது  பட்டுப்புழு வளர்ப்பு, அல்லது பட்டு விவசாயம் நடைபெறும் இடமாகும். இத்தொழிலினை செய்பவர் மேக்னனியர் என அழைக்கப்படுகிறார். அண்மையில் பட்டு வளர்ப்புக்கு அர்ப்பணிக்கப்பட்ட கட்டிடம் என்று பொருள்படும் *மாக்னானியர்* என்ற வார்த்தையும் காணப்படுகிறது.

மேக்னன் என்ற சொல் ஆக்சிதம் மொழியிலிருந்து பெறப்பட்டதாகும்.  பிரான்சு நாட்டுப் பட்டுப்புழு வளர்ப்பு மையமான புரோவென்சில் ஆக்சிதம் மொழிப்பேசப்படுகிறது.

செயிண்ட்-ஹிப்போலிட்-டு-கோட்டையைச் சுற்றியுள்ள பகுதியில் மேக்னனெரி அதிகமாகக் காணப்படுகிறது. இந்த நகரத்தில் பட்டு அருங்காட்சியகம் ஒன்றும் உள்ளது. 

## மேற்கோள்கள்

பகுப்பு:பட்டு
எங்களுக்கும் காலம் வரும் (2001 திரைப்படம்)

**எங்களுக்கும் காலம் வரும்** (*Engalukkum Kaalam Varum*) என்பது   2001ஆம் ஆண்டு வெளியான தமிழ் குடும்ப நகைச்சுவை நாடகத் திரைப்படம் ஆகும். பாலரூபன் இயக்கிய இப்படத்தில் லிவிங்ஸ்டன், கௌசல்யா ஆகியோர் முக்கிய வேடங்களில் நடித்தனர். கே. பிரபாகரன் தயாரித்த இப்படத்திற்கு தேவா இசை அமைத்தார். இப்படம் எதிர்மறையான விமர்சனங்களுடன் 2001 பிப்ரவரி 9 அன்று வெளியிடப்பட்டது.

## நடிகர்கள்

*லிவிங்ஸ்டன் குப்பன்
*கௌசல்யா இலட்சுமி
*வடிவேலு (நடிகர்) வெள்ளையன்
*விவேக் சந்தோஷ்
*கரண் ரமேஷ்
*கஸ்தூரி பூஜா
*கோவை சரளா ஜெனிபர்
*வினிதா தேஜா
*மணிவண்ணன் மண்ணாங்கட்டி
*பிரமிளா ஜோஷை மண்ணாங்கட்டியின் மனைவி பாக்கியமாக
*பாண்டு
*தியாகு
*விஜய் கிருஷ்ணராஜ்
*குமரிமுத்து
*பயில்வான் ரங்கநாதன்
*கிரேன் மனோகர்
*புவனேஸ்வரி
*மாஸ்டர் அருண்
*இராதிகா சௌத்ரி சிறப்புத் தோற்றத்தில்

## இசை
திரைப்படத்தின் பின்னணி இசை, பாடல் இசை ஆகியவற்றை திரைப்பட இசையமைப்பாளர் தேவா இசையமைத்தார். 2001 ஆம் ஆண்டில் வெளியான இந்த இசைப்பதிவில், பா. விஜய், பிறைசூடன், காளிதாசன், பொன்னியின் செல்வன் ஆகியோரால் எழுதப்பட்ட ஆறு பாடல்கள் உள்ளன.

## மேற்கோள்கள்

## வெளி இணைப்புகள்
*
பகுப்பு:2001 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:லிவிங்ஸ்டன் நடித்த திரைப்படங்கள்
பகுப்பு:தேவா இசையமைத்த திரைப்படங்கள்
பகுப்பு:விவேக் நடித்த திரைப்படங்கள்
பகுப்பு:வடிவேலு நடித்த திரைப்படங்கள்
பகுப்பு:மணிவண்ணன் நடித்த திரைப்படங்கள்
பகுப்பு:கோவை சரளா நடித்த திரைப்படங்கள்
பகுப்பு:குமரிமுத்து நடித்த திரைப்படங்கள்
சையது மொகமது ஆரிஃப்

**சையது மொகமது ஆரிஃப்** (*Syed Mohammed Arif*) இந்தியாவைச் சேர்ந்த ஓர் இறகுப்பந்தாட்ட பயிற்சியாளராவார். எசு.எம். ஆரிஃப் என்று சுருக்கமாக இவரை அழைப்பர். 1944 ஆம் ஆண்டு சனவரி மாதம் 29 ஆம் தேதி இவர் பிறந்தார். ஆரிஃப் சாகிப் என்று பிரபலமாகவும் அறியப்படுகிறார். 2000 மற்றும் 2012 ஆம் ஆண்டுகளில் இந்திய அரசாங்கம் ஆரிஃபுக்கு முறையே துரோணாச்சார்யா விருது மற்றும் பத்மசிறீ விருதுகளை வழங்கி சிறப்பித்துள்ளது. உலக இறகுப்பந்தாட்ட கூட்டிணைவும் ஆரிஃபுக்கு சான்றிதழ் வழங்கி சிறப்பித்துள்ளது.

## வாழ்க்கைக் குறிப்பு
மொகமது ஆரிஃப் தெலுங்கானா மாநிலத்திலுள்ள ஐதராபாத்து நகரத்தைச் சேர்ந்தவர். ஐதராபாத்து பல்கலைக்கழகத்தில் ஆரிஃப் இளம் அறிவியல் பட்டம் பெற்றார். பள்ளியில் படிக்கும் காலத்தில்  ஆரிஃப் துடுப்பாட்டம் விளையாடிக் கொண்டிருந்தார். அன்வர் உல் உலூம் கல்லூரி அணியை  நான்கு ஆண்டுகள் தலைவராக இருந்து வழிநடத்தினார். ஐதராபாத்து துடுப்பாட்ட சங்க  கூட்டிணைவு போட்டிகளில்  டெக்கான் புளூசு அணிக்காக இவர் துடுப்பாட்டம் விளையாடினார். தனது துடுப்பாட்ட பயிற்சியாளருடன் ஏற்பட்ட கருத்து வேறுபாடு காரணமாக துடுப்பாட்ட விளையாட்டிலிருந்து விலகி இறகுப்பந்தாட்டத்திற்குள் நுழைந்தார்.

## தொழில்முறை வீரர்
தனது கல்லூரி நாட்களில் ஆரிஃப் ஐதராபாத்து பல்கலைக் கழக இறகுப்பந்தாட்ட அணியில் இடம்பெற்று பல்கலைக்கழக அணிகளுக்கிடையிலான சாம்பியன் பட்டப் போட்டியில் வெற்றிபெற்றுள்ளார். பல தேசிய அளவு போட்டிகளிலும் ஆந்திராவை இவர் பிரதிநிதித்துவப்படுத்தினார். பட்டியாலாவில் உள்ள தேசிய விளையாட்டு நிறுவனத்தில் இறகுப்பந்தாட்ட பயிற்சியில் பட்டயம் பெற்றார். 1974 ஆம் ஆண்டு இவர் இறகுப்பந்தாட்டத்திற்கான  தேசிய பயிற்சியாளர்கள் குழுவில் சேர்ந்தார். 1997 ஆம் ஆண்டு தேசிய தலைமை இறகுப்பந்தாட்ட பயிற்சியாளராக நியமிக்கப்பட்டார்.

ஆரிஃப் பல இந்திய இறகுப்பந்தாட்ட வீரர்களுக்கு பயிற்சியளித்துள்ளார். அனைத்து இங்கிலாந்து திறந்தநிலை இறகு பந்தாட்ட சாம்பியன் புல்லேலா கோபிசந்த்தும் இவரிடம் பயிற்சி பெற்றவரே. பி.வி.வி லட்சுமி, யூவாலா கட்டா, மற்றும் சாய்னா நேவால் போன்ற வீராங்கனைகளுக்கும் ஆரிஃப் பயிற்சியளித்துள்ளார்.
## மேற்கோள்கள்

பகுப்பு:1944 பிறப்புகள்
பகுப்பு:வாழும் மக்கள்
பகுப்பு:இறகுப்பந்தாட்டம்
பகுப்பு:துரோணாச்சார்யா விருது பெற்றவர்கள்
பகுப்பு:பத்மசிறீ விருது பெற்ற விளையாட்டுத்துறையினர்
அகிம்சை பட்டு

**அகிம்சை பட்டு** (*Ahimsa Silk*) என்பது பட்டுப்பூச்சி இனப்பெருக்கம் மற்றும் அறுவடைக்கான ஒரு முறையாகும்.  இம்முறையில் உள்நாட்டுப் பட்டுப்பூச்சிகளைவிட, வனத்தில் காணப்படும் பட்டு அந்துப்பூச்சிகள் இனப்பெருக்கம் செய்யப் பயன்படுத்தப்படுகின்றன. இது பட்டுப்புழுவின் உருமாற்றத்தை அந்துப்பூச்சி நிலைக்கு வரை அனுமதித்து பட்டு கூடுகள் அறுவடை செய்யப்படுகின்றன. ஆனால் பெரும்பாலான பட்டு அறுவடைக்குப் பட்டுப்புழுக்கள் அவற்றின் கூட்டுப்புழு பருவத்தில் கொல்லப்பட வேண்டும். அகிம்சை பட்டு உற்பத்தியில் எந்த விலங்குகளும் பாதிக்கப்படுவதில்லை அல்லது கொல்லப்படவில்லை. இது விலங்குகளுக்குத் தீங்கு விளைவிக்க விரும்பாவதவர்களின் பட்டுத்தெரிவாக அமைகிறது.

## செயல்முறை
thumb| பட்டுப்புழு கூடு வெட்டப்பட்ட நிலையில்
இம்முறையில் கூட்டுப்புழுவானது அந்துப்பூச்சியாக மாற அனுமதிக்கப்படுகிறது, பின்னர் பட்டு கூடானது பட்டு தயாரிக்கப் பயன்படுகிறது.

*[[பட்டுப்புழு|பாம்பிக்சு மோரி]]* (மல்பெரி பட்டுப்புழு அல்லது மல்பெரி பட்டு அந்துப்பூச்சி) அகிம்சை பட்டு உருவாக்குவதற்கு விருப்பமான இனம் என்றாலும், அகிம்சை பட்டு உற்பத்தி செய்ய வேறு பல இனங்களும் உள்ளன. ஆனால் இவை அவசியமான இனமாக வரையறுக்கப்படவில்லை. அகிம்சை முறை பட்டு உற்பத்தியில் பயன்படுத்தப்படும் மற்ற வகை பட்டுப்புழுக்கள் அய்லாந்தசு பட்டுப்புழு மற்றும் பல வகையான துசார் அல்லது டசார் அந்துப்பூச்சிகளாகும் (சீனா துசார் அந்துப்பூச்சி, இந்திய டசார் அந்துப்பூச்சி மற்றும் முகா அந்துப்பூச்சி).

ஐலாந்தசு துணைச் சிற்றினமான *சாமியா* *சிந்தியா ரைசினி,* ஆமணக்கு பீன் அல்லது இலைகள் அல்லது மரவள்ளி இலைகள் உண்ணக்கூடியன. இது எரி பட்டு எனப்படுகிறது.  எரி பட்டு இந்த குறிப்பிட்ட பூச்சிகளின் பட்டு கூட்டிலிருந்து தயாரிக்கப்படுகிறது. மேலும் சாதாரண வெப்ப சிகிச்சையை விடக் குறைவான வன்முறை முறைகளைப் பயன்படுத்திப் பட்டுத் தயாரிக்கப்படுகிறது. ஆனால் எரி பட்டுத் தரம் பெரும்பாலும் *பாம்பிக்ஸ் மோரி* அந்துப்பூச்சியின் சந்ததியினரால் உருவாக்கப்பட்ட பட்டுகளை விடத் தாழ்ந்ததாகக் காணப்படுகிறது.

அகிம்சை பட்டு தாசர் மற்றும் துசா பட்டு ஆகியவற்றிலிருந்து தயாரிக்கப்படலாம். அந்துப்பூச்சிகளை அவற்றின் பட்டு கூடுகளை சொந்த வடிவமைப்புகளுக்கு விட்டுவிடுகிறது.

## பண்புகள்
அகிம்சை பட்டின் முக்கிய பண்புகள் வன்முறை கருத்தின் அடிப்படை  கொள்கைகளிலிருந்து பெறப்படுகின்றன.  இந்தப் பட்டு உயிரினங்களுக்குத் தீங்கு விளைவிக்காமல் தயாரிக்கப்படுகிறது. ஆனால் சில நேரங்களில் கண்களை இழக்கக்குட்டிய ஆபத்துக்களும் உள்ளன. எனவே இவை பாதுகாக்கப்பட வேண்டும். இந்த இலட்சியங்களைச் சமண மதம், இந்து மதம் மற்றும் புத்த சமயம் போன்ற மதங்கள் பின்பற்ற வேண்டுகோள் விடுக்கின்றன. அகிம்சை வாழ்க்கை முறை ஆதரவாளர்கள் சமீபத்தில் தங்கள் வாழ்க்கை முறைக்கு ஏற்ப அகிம்சை பட்டு இருப்பதைக் கண்டறிந்துள்ளனர்.

ஒரு குறுகிய கால பொருளாதார நிலைப்பாட்டிலிருந்து, பட்டுப்புழுக்கள் வளர அனுமதிக்க 10 கூடுதல் நாட்கள் தேவைப்படுவதால், அகிம்சைப் பட்டுக்கான வாதத்தை உருவாக்குவது கடினம். மேலும் அந்துப்பூச்சிகளும் பட்டு கூட்டிலிருந்து வெளியேறுகின்றன. வன்முறையற்ற முறையில் கிடைக்கும் பட்டு அதிக விலையில் உள்ளது. சாதாரண பட்டு கூட்டின் விலையினை விட அகிம்சை பட்டின் விலை இரண்டு மடங்கு அதிகம்.

## மேலும் காண்க

* எரி பட்டு
* சாமியா சிந்தியா

## மேற்கோள்கள்

பகுப்பு:இந்தியாவில் பட்டு
பகுப்பு:விலங்குரிமை
பகுப்பு:விலங்குத் தொழிற்கூட்டு
லாவோ பட்டு

thumb| லாவோ பட்டு
thumb| லாவோ பட்டு தலையணை உறை
**லாவோ பட்டு** (*Lao silk*) என்பது லாவோஸில் பண்டைய நெசவு நுட்பங்களுடன் உற்பத்திசெய்யப்படும் உயர் தரமான பட்டு ஆகும். இந்த பட்டுத் துணி பாரம்பரியமாக மத, சடங்கு மற்றும் அன்றாட பயன்பாடுகள் உள்ளிட்ட பல்வேறு நோக்கங்களுக்காகப் பயன்படுத்தப்படுகிறது. இது உயர் வர்க்கம் மற்றும் கிராமப்புற நபர்களால் ஆடைகள் மற்றும் வீட்டு அலங்காரங்களுக்குப் பயன்படுத்தப்படுகிறது.  பாரம்பரிய வடிவங்கள் சிவப்பு மற்றும் மஞ்சள் போன்ற வண்ணங்களில் பயன்படுத்துகின்றனர்.

## மேற்கோள்கள்

## வெளி இணைப்புகள்

* லாவோ ஜவுளி அருங்காட்சியகம்
பகுப்பு:லாவோசியப் பண்பாடு
பகுப்பு:பட்டு
அட்லசு பட்டு

thumb| ஹோடனுக்கு வெளியே ஒரு கிராமத்தில் பாரம்பரிய பட்டு தொழிற்சாலை
**எட்லெசு** (*Etles*) அல்லது எட்லெசு பட்டு (*Etles")(உய்குர்: ئەتلەس, Етлес|Etles, zh|s=艾德莱斯绸|p=Ài dé lái sī chóu) என்பது ஒரு வகை இகாட் ஆகும். இது [[உய்குர் மக்கள்|உய்குர்]] மற்றும் [[உஸ்பெக்கியர்|உஸ்பெக்]] மக்கள் பாரம்பரியமாக உடைகளில் பயன்படுத்துவதாகும் இப்போதெல்லாம், எட்லெசின் தனித்துவமான முறை இனி ஆடைகளில் பயன்படுத்தப்படுவதற்கு மட்டும் படுத்தப்படவில்லை. இது வீட்டினை அலங்காரம் செய்யவும் ஆபரணங்களிலும் பயன்படுத்தப்படுகிறது. இது [[அட்லஸ் அந்துப்பூச்சி|அட்லஸ் அந்துப்பூச்சியிலிருந்து]] தயாரிக்கப்படும் ஒரு வகையான [[பட்டு]]. மிகப் பெரிய உற்பத்தித் தளங்களில் ஒன்றாக உய்குர் தாயகத்தில் உள்ள ஹோடன் நகரம் மற்றும் சுற்றியுள்ள நகரங்கள் ஆகும்.     சமீப காலமாக அட்லஸ் பட்டானது பல வணிகப்பெயர்களில் பயன்படுத்தப்பட்டது. இவை அசல் எட்லெசு பட்டல்ல.*

## மேற்கோள்கள்

பகுப்பு:பட்டு
இலக்கணம் (திரைப்படம்)

**இலக்கணம்** (*Ilakkanam*) என்பது 2006 ஆம் ஆண்டு வெளியான  தமிழ் நாடகத் திரைப்படமாகும். இப்படத்தை அறிமுக இயக்குநரான சந்திரசேயன் இயக்கினார். இப்படத்தில் புதுமுகம் விஷ்ணு பிரியன், உமா ஆகியோர் முக்கிய வேடங்களில் நடித்தனர்.  வினு சக்ரவர்த்தி, பாலா சிங், காதல் சுகுமார், சிட்டி பாபு, சத்தியப்பிரியா, அஞ்சலி தேவி, சபிதா ஆனந்த், ரோகினி ராஜஸ்ரீ ஆகியோர் துணை வேடங்களில் நடித்தனர். எம். சி. சண்முகம் தயாரித்த இப்படத்திற்கு, பவதாரிணி இசை அமைத்தார். படமானது 22 திசம்பர் 2006 அன்று வெளியானது. இப்படம் சிறந்த படத்திற்கான தமிழ்நாடு அரசு திரைப்பட விருதை வென்றது.

## நடிகர்கள்

*விஷ்ணு பிரியன் - தமிழரசன்
*உமா - கயல்விழி
*வினு சக்ரவர்த்தி - முருகவேல்
*பாலா சிங் - கயல்விழியின் தந்தை
*காதல் சுகுமார் - இளங்கோ
*சிட்டி பாபு - குமரேசன்
*சத்தியப்பிரியா - தமிழரசனின் தாய் மரகதம்
*அஞ்சலிதேவி - கயல்விழியின் தாய் இலட்சுமி
*சபிதா ஆனந்த் - முருகவேலின் மனைவி
*ரோகிணி - சுசி
*ராஜஸ்ரீ - தமிழசரசின் சகோதரி மல்லிகா
*தாரிகா - கயல்விழியின் சகோதரி சுமதி
*ரேவதி பிரியா - தமிழரசனின் முறைப்பெண்
*திவ்யா நாகேஸ் - பனிமலர்
*எம். சி. சண்முகம் - தமிழசரனின் தந்தை
*உசா எலிசபெத் - இளங்கோவின் மனைவி
*தாடி பாலாஜி - எழில்
*விஜய் ஆனந்த் - மணிமாறன்
*கோவை பாலு - செழியன்
*நெல்லை சிவா - வீட்டுத் தரகர்
*பிர்லா போஸ் - தமிழரசனின் சகோதரர்
*ராஜசேகர் (நடிகர்)
*விஜய் கிருஷ்ணராஜ் - மருத்துவர்
*கிரேன் மனோகர் - ஆறுமுகம்
*திருப்பூர் இராமசாமி 
*மும்தாஜ்  பக்கோடா காதர்
*போண்டா மணி - பியூனாக
*காடுவெட்டி குரு - தமிழரசனின் உறவினர் குணசேகரன்
*சுப. வீரபாண்டியன் - அவராகவே
*பழ. நெடுமாறன் - அவராகவே
*தென்கச்சி கோ. சுவாமிநாதன் - அவராகவே
*ச. இராமதாசு - அவராகவே

## தயாரிப்பு
விஷ்ணுபிரியன் என்ற திரைப்பெயரோடு ராம் என்ற புதுமுகமும் நாயகராகவும், உமா நாயகிதாகவும் இப்படதில் நடிக்க ஒப்பந்தமாயினர். படம் வெளிவருவதற்கு முன்பு, திரைப்படத் தயாரிப்பாளர் எம். சி. சண்முகமும்,  இயக்குநர் சந்திரசேயனும் அப்போதைய தமிழக முதல்வர் மு. கருணாநிதிக்கு சிறப்புக் காட்சியாக  திரையிட்டு காட்ட ஏற்பாடு செய்திருந்தனர். அவர் படத்தை ரசித்ததாகவும், பவதாரிணியின் இசையால் ஈர்க்கப்பட்டதாகவும் தெரிவிக்கப்பட்டது.

## இசை
திரைப்பட பின்னணி இசை, பாடல் இசை ஆகியவற்றை இசையமைப்பாளர் பவதாரிணி அமைத்தார். 2006 இல் வெளியான இந்த இசைப்பதிவில், சுப்பிரமணிய பாரதி, பாரதிதாசன், பிறைசூடன், பா. விஜய், சந்திரசேயன் ஆகியோரால் எழுதப்பட்ட ஆறு பாடல்கள் உள்ளன.

## குறிப்புகள்

பகுப்பு:இந்திய நாடகத் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:2006 தமிழ்த் திரைப்படங்கள்
பகுப்பு:வினு சக்ரவர்த்தி நடித்த தமிழ்த் திரைப்படங்கள்
கிடாக்குழி மாரியம்மாள்

**கிடாக்குழி மாரியம்மாள்**, தமிழ்நாட்டின் சிவகங்கை மாவட்டம், திருப்புவனம் வட்டம், திருப்புவனம் ஊராட்சி ஒன்றியத்தில் உள்ள கிடாக்குழி எனும் கிராமத்தைச் சேர்நத நாட்டுப்புற பாடகர் ஆவார். இவர் சிறுவயது முதல் கோயில் திருவிழாக்கள், சடங்குகள் மற்றும் இறப்பு வீடுகளில் நாட்டுப்புற பாடல்களை பாடுபவர்.

மாரி செல்வராஜ் இயக்கத்தில், சந்தோஷ் நாராயணன் இசையமைப்பில், தனுஷ் நடிப்பில் 9 ஏப்ரல் 2021ல் திரையரங்குகளில் வெளியான கர்ணன் எனும் திரைப்படத்திற்கு **கண்டா வரச்சொல்லுங்க** எனும் புகழ்பெற்ற நாட்டுப்புறப் பாடலை, கிடாக்குழி மாரியம்மாள் பாடியுள்ளார்.

## மேற்கோள்கள்


## வெளியிணைப்புகள்
*கிராமியப் பாடகர் கிடாக்குழி மாரியம்மாளின் பேட்டி

பகுப்பு:வாழும் மக்கள்
பகுப்பு:தமிழ்த் திரைப்படப் பின்னணிப் பாடகர்கள்
பகுப்பு:தமிழ் பெண் நாட்டுப்புறப் பாடகர்கள்
பகுப்பு:சிவகங்கை மாவட்ட மக்கள்
பகுப்பு:தமிழ்நாட்டுப் பாடகர்கள்
பகுப்பு:தமிழ்நாட்டுப் பெண் இசைக்கலைஞர்கள்
பகுப்பு:ஊர்ப் பெயரால் அறியப்படும் மக்கள்
ரித்துபர்ண தாசு

**ரித்துபர்ண தாசு** (*Rituparna Das*) இந்தியாவைச் சேர்ந்த ஓர் இறகுப்பந்தாட்ட வீராங்கனையாவார். 1996 ஆம் ஆண்டு அக்டோபர் மாதம் 2 ஆம் நாள் இவர் பிறந்தார்.

## சாதனைகள்
### உலக இறகுப்பந்து கூட்டமைப்பு போட்டிகள்
*பெண்கள் ஒற்றையர் பிரிவு *

: உலக இறகுப்பந்து கூட்டமைப்பு போட்டி
: உலக இறகுப்பந்து கூட்டமைப்பு தொடர் போட்டி
: உலக இறகுப்பந்து கூட்டமைப்பு நான்காம் நிலை போட்டி

## மேற்கோள்கள்

பகுப்பு:வாழும் மக்கள்
பகுப்பு:1996 பிறப்புகள்
பகுப்பு:இந்திய இறகுப்பந்தாட்ட வீரர்கள்
யோக்கோகாமா பட்டு அருங்காட்சியகம்

வலது|thumb|250x250px| யோகோகாமா பட்டு மையம்
**யோக்கோகாமா பட்டு அருங்காட்சியகம்** (*Yokohama Silk Museum*) என்பது ஜப்பானின் யோக்கோகாமாவின் நாகா-குவில் அமைந்துள்ள அருங்காட்சியகமாகும், இது ஜப்பானில் பட்டு வர்த்தகத்தை உள்ளடக்கியது. இந்த அருங்காட்சியகம் பட்டு கிமோனோ மற்றும் பட்டு வர்த்தகத்தில் யோக்கோகாமாவின் முக்கியத்துவத்தை உணர்த்துவதாக உள்ளது.

அருங்காட்சியகத்தின் முக்கிய நோக்கமாக, *பட்டு உற்பத்தியின் அறிவியல் மற்றும் தொழில்நுட்பத்தைப் பற்றிய புரிதலைப் பரப்புவதற்கு, பட்டுக்கான தேவையைப் பாராட்டவும் ஊக்குவிக்கவும் மக்களுக்கு அழகான ஆடைகளை வெளிக்கொணருதலும்.*

## மேற்கோள்கள்

## வெளி இணைப்புகள்

* பட்டு அருங்காட்சியகம்
பகுப்பு:பட்டு
பகுப்பு:அருங்காட்சியகங்கள்
கோனோமெட்டா

**கோனோமெட்டா** *(Gonometa)* என்ற அந்துப்பூச்சிகள் பேரினம் லாசியோகேம்பிடே குடும்பத்தினைச் சார்ந்தவை. இந்த பேரினத்தை 1855இல் பிரான்சிசு வாக்கர் தோற்றுவித்தார்.  

## சிற்றினங்கள்

* *கோனோமெட்டா அட்டெனுவாட்டா* (கென்ரிக், 1914)
* *கோனோமெட்டா பாடியா* (ஆரிவில்லியஸ், 1927)
* *கோனோமெட்டா பைகோலர் (*டிவிட்ஸ், 1881)
* *கோனோமெட்டா கஸ்ஸாண்ட்ரா* ட்ரூஸ், 1887
* *கோனோமெட்டா கிறிஸ்டி* (ஷார்ப், 1902)
* *கோனோமெட்டா எஃபுசா*
* *கோனோமெட்டா ஃபுல்விடா* (தொலைதூர, 1897)
* *கோனோமெட்டா கிரிசோசின்க்டா* (ஹாம்ப்சன், 1910)
* *கோனோமெட்டா இம்பீரியலிஸ்* (ஆரிவில்லியஸ், 1915)
* *கோனோமெட்டா மார்ஜினேட்டா*
* *கோனோமெட்டா நெக்ரோடோய்* (பெரியோ, 1940)
* *கோனோமெட்டா நைசா* (ட்ரூஸ், 1887)
* *கோனோமெட்டா போடோகார்பி* (ஆரிவில்லியஸ், 1925)
* *கோனோமெட்டா போஸ்டிகா* (வாக்கர், 1855)
* *கோனோமெட்டா ரெஜியா* (ஆரிவில்லியஸ், 1905)
* *கோனோமெட்டா ரோபஸ்டா* (ஆரிவில்லியஸ், 1909)
* *கோனோமெட்டா ருபோப்ருன்னியா* (ஆரிவில்லியஸ், 1922)
* *கோனோமெட்டா ஸ்ஜோஸ்டெட்டி* (ஆரிவில்லியஸ், 1892)
* *கோனோமெட்டா ஸ்டாலி*
* *கோனோமெட்டா டெஸ்மன்னி*
* *கோனோமெட்டா டைட்டன்* (ஹாலந்து, 1893)

## மேற்கோள்கள்

பகுப்பு:கணுக்காலிகள்
பகுப்பு:பூச்சிகள்
பகுப்பு:கணுக்காலி பேரினங்கள்
கோடைக்கானல் (திரைப்படம்)

**கோடைக்கானல்** (*Kodaikanal*) என்பது  2008 ஆம் ஆண்டு வெளியான தமிழ் பரபரப்புத் திரைப்படம் ஆகும். டி. கே. போஸ் இயக்கிய இப்படத்தில் புதுமுகம் அஸ்வந்த் திலக், பூர்ணா, சேகர் ஆகியோர் முக்கிய கதாபாத்திரங்களில் நடித்தனர். மேலும் இதில் காண்டீபன், வடிவுக்கரசி, செந்தில், சிசர் மனோகர், அலெக்ஸ், பயில்வான் ரங்கநாதன், விஜய் கிருஷ்ணராஜ் ஆகியோர் துணை வேடங்களில் நடித்துள்ளனர். ஆர். சுவர்ணலட்சுமி தயாரித்த இப்படத்திற்கு, தேவா இசை அமைத்தார். படமானது14 நவம்பர் 2008 அன்று வெளியானது.

## நடிகர்கள்

*அஸ்வந்த் திலக் சூரியா
*பூர்ணா பிரிந்தா
*சேகர் நந்தா
*காண்டீபன் பிரிந்தாவின் உறவினராக
*வடிவுக்கரசி பிரிந்தாவின் தாயாக
*செந்தில் காவலர் வீராசாமியாக
*சிசர் மனோகர் காவலராக
*அலெக்ஸ் காவல் ஆய்வாளராக
*பயில்வான் ரங்கநாதன் காவல் ஆய்வாளராக
*விஜய் கிருஷ்ணராஜ் காவல் ஆணையராக 
*இராஜ் கிருஷ்ணா
*சி. எம். பாலா திரைப்பட நிதியாளராக
*நம்பிராஜன் நடிகராக
*ஆர். ஆர். செல்வராஜ்
*ஆர். வீரமணி
*கங்கை அமரன் சிறப்புத் தோற்றத்தில்

## தயாரிப்பு
*[[ராசாவே உன்னெ நம்பி]]* (1988), *[[என்னை விட்டுப் போகாதே]]* (1988), *[[பொங்கி வரும் காவேரி]]* (1989) போன்ற படங்களை இயக்கிய டி. கே. போஸ், ஒரு இடைவெளிக்குப் பின் *கொடைக்கானல்* என்ற காதல் பரபரப்புத் திரைப்படத்தின் வழியாக மீண்டும் இயக்க வந்தார். இந்த படம் முழுக்க முழுக்க கொடைக்கானலில் உள்ள மலை விடுதியில் படமாக்கப்பட்டது. புது முகம் அஸ்வந்த் திலக், பின்னணி குரல் கலைஞர் சேகர், மலையாள நடிகை பூர்ணா ஆகியோர் முக்கிய கதாபாத்திரங்களில் நடிக்க தேர்வு செய்யப்பட்டனர். படத்தின் படப்பிடிப்பின் போது, படத்தில் ஏற்பட்ட கால்ஷீட் பிரச்சினைகள் காரணமாக பூர்ணா மீது இயக்குநரும், தயாரிப்பாளரும்  தயாரிப்பாளர்கள் சங்கத்தில் புகார் அளித்தனர்.

## இசை
திரைப்பட பின்னணி இசை, பாடல் இசை ஆகியவற்றை திரைப்பட இசையமைப்பாளர் தேவா அமைத்தார். 2008 ஆம் ஆண்டில் வெளியிடப்பட்ட இந்த படத்தின் இசைப்பதிவில், பிறைசூடன், யுகபாரதி ஆகியோர் எழுதிய ஆறு பாடல்கள் இருந்தன. படத்தின் இசையை சென்னையில் கமல்ஹாசன் வெளியிட்டார்,  பாரதிராஜா முதல் இசை வட்டைப் பெற்றார். இயக்குநர் ராம நாராயணன், தயாரிப்பாளர் கே. பிரபாகரன், டிஜிபி வைகுந்த், தயாரிப்பாளர் ராஜேந்திரன் ஆகியோர் இசை வெளியீட்டில் கலந்து கொண்டனர்.

## வெளியீடு
இந்த படம் 14 நவம்பர் 2008 அன்று பெரும் பொருட் செலவில் தயாரான *[[வாரணம் ஆயிரம் (திரைப்படம்)|வாரணம் ஆயிம்]]* படம் வெளியான சமயத்தில் வெளியானது.

### வணிகம்
இந்தப் படம் சென்னை மண்டலத்தில் சராசரியாக வசூலை ஈட்டத் தொடங்கியது. முதல் வாரம் நான்காவது இடத்தில் தொடங்கி மூன்றாவது வாரத்தில் ஒன்பதாவது இடத்தில் முடிந்தது. படம் வணிக ரீதியாக தோல்வியாக அறிவிக்கப்பட்டது.

## குறிப்புகள்

பகுப்பு:இந்தியத் தமிழ்த் திரைப்படங்கள்
பகுப்பு:தேவா இசையமைத்த திரைப்படங்கள்
பகுப்பு:2008 தமிழ்த் திரைப்படங்கள்
பகுப்பு:வடிவுக்கரசி நடித்த தமிழ்த் திரைப்படங்கள்
கன்சா ஜாவேத்

**கன்சா ஜாவேத்** (Kanza Javed)  பாக்கித்தானைச் சேர்ந்த எழுத்தாளரும் கவிஞரும் ஆவார், *ஆஷஸ், ஒயின் அன்ட் டஸ்ட்* என்ற புதினக்களுக்கு மிகவும் பிரபலமானவர்.

## ஆரம்பகால வாழ்க்கை மற்றும் கல்வி
கன்சா ஜாவேத் பாக்கிஸ்தானின் லாகூரில் பிறந்தார். கின்னார்ட் மகளிர் பல்கலைக்கழகத்தில் ஆங்கில மொழி மற்றும் இலக்கியத்தில் தனது முதுதத்துவமாணி பட்டத்தைப் பெற்றார். பின்னர் இவர் வெஸ்ட் வர்ஜீனியா பல்கலைக்கழகத்தில் தனது நுண்கலையில் முதுகலை பட்டம் பெற்றார். பின்னர், மாசசூசெட்ஸ் பல்கலைக்கழகத்தில் சிறிது காலம் சக ஊழியராகவும், அரிசோனா மாநில பல்கலைக்கழகத்தில் ஆராய்ச்சி அறிஞராகவும் இருந்தார். இரண்டு பல்கலைகழகங்களிலும் பயில பாக்கித்தானிலுள்ள அமெரிக்க ஐக்கிய நாடுகளுக்கான அறக்கட்டளை நிதியுதவி வழங்கியது.

## தொழில்
ஜாவேத் *ஆஷஸ்*, *ஒயின் அன்ட் டஸ்ட்* என்ற தனது முதல் நூலை 2015இல் வெளியிட்டார். திபோர் ஜோன்ஸ் தெற்காசியா பரிசுக்காக இந்தப் புதினம் பட்டியலிடப்பட்டது. தனது 17 வயதில் புத்தகத்தை எழுதத் தொடங்கினார். கையெழுத்துப் பிரதி விருதுக்கு பட்டியலிடப்பட்டபோது 21 வயதாக இருந்தார். இவ்வாறு பரிந்துரைக்கப்பட்ட முதல் பாக்கித்தானியராகவும் 2020ஆம் ஆண்டு நிலவரப்படி பரிந்துரைக்கப்பட்ட இளைய நபராகவும் இருந்தார்.  இவர் தனது புத்தகத்தை இந்தியாவின் குமாவுன் இலக்கிய விழாவில் வெளியிட எண்ணியிருந்தார். ஆனால் தற்காலிகமாக நுழைவு இசைவு மறுக்கப்பட்டார். அதற்கு பதிலாக திருவிழாக் குழுவினரின் ஒத்துழைப்புடன் இசுகைப் வழியாக அதை வெளியிட்டார்.

இவரது *இட் வில் ஃபாலோ யூ ஹோம்* என்ற சிறுகதை, அமெரிக்க லிட்டரரி ரிவியூ என்ற அமெரிக்க இதழில் (2020)  வெளியிடப்பட்டது. *கேரி இட் ஆல்* என்ற சிறுகதை *தி பஞ்ச்* இதழில் (2020) வெளியிடப்பட்டது.  *இராணி* ( 2020) என்ற சிறுகதை சர்வதேச இலக்கிய விருதுகளை ( சிறுகதைகளுக்கான ரெனால்ட்ஸ் பரிசு ) வென்றது. மேலும், சாலமண்டர் புனைகதைப் போட்டியில் 2020இல் இறுதிப் போட்டியாளராக இருந்தார்.

## மேற்கோள்கள்

பகுப்பு:1991 பிறப்புகள்
பகுப்பு:வாழும் மக்கள்
பகுப்பு:எழுத்தாளர்கள்
கிடாக்குழி

**கிடாக்குழி** என்பது தமிழ்நாட்டின் சிவகங்கை மாவட்டம், திருப்புவனம் வட்டம், திருப்புவனம்  ஊராட்சி ஒன்றியத்தில் அமைந்த வீரனேந்தல் ஊராட்சியில் உள்ள ஒரு கிராமம் ஆகும்.

இக்கிராமம் சிவகங்கைக்கு மேற்கே 24 கி.மீ. தொலைவிலும், திருப்புவனத்திற்கு கிழக்கே 15 கி.மீ. தொலைவிலும், மதுரைக்கு கிழக்கே 41 கி.மீ. தொலைவிலும் உள்ளது. 

இதன் அருகே திருப்பாச்சேத்தி மற்றும் இராஜகம்பீரம் ஊர்கள் உள்ளது. பழையனூர் கிளை அஞ்சலகத்தை சார்ந்த இக்கிராமத்தின் அஞ்சல் சுட்டு எண் 630610 ஆகும். கிடாக்குழி கிராமத்திற்கு அருகமைந்த தொடருந்து நிலையம் திருப்பாச்சேத்தியில் உள்ளது.

## சிறப்பு
நடிகர் தனுஷ் நடிக்கும் கர்ணன் திரைப்படத்தில், இக்கிராமத்தைச் சேர்ந்த கிராமியப் பாடகர் கிடாக்குழி மாரியம்மாள், **கண்டா வரச்சொல்லுங்க** எனும் பாடலை பாடியுள்ளார்.

## மேற்கோள்கள்


பகுப்பு:சிவகங்கை மாவட்டத்திலுள்ள கிராமங்கள்
போசோசு பட்டு அருங்காட்சியகம்

**போசோசு பட்டு அருங்காட்சியகம்** (*Bsous Silk Museum*)() என்பது லெபனானின் வாடி சாகரோர் அருகே போசோசு நகரில் உள்ள பட்டு அருங்காட்சியகம் ஆகும். இது பெய்ரூட்ற்கு கிழக்கே சுமார் 15 கிலோமீட்டர் தொலைவில் அமைந்துள்ளது.

## வரலாறு
இன்று அருங்காட்சியமாக உள்ள கட்டிடம் முதலில் ஃபயாத் குடும்பத்தினரால் கட்டப்பட்டது. 1901 முதல் 1954 வரை இது பட்டு தொழிற்சாலையாக இயங்கியது. 1990ஆம் ஆண்டில், ஒரு குறுகிய காலத்திற்கு, தொழிற்சாலை மற்றும் மைதானம் சிரிய இராணுவத்தால் ஆக்கிரமிக்கப்பட்டன. ஜீன் லூயிஸ் மாங்கே உதவியுடன் அதன் உரிமையாளர்களான ஜார்ஜ் மற்றும் அலெக்ஸாண்ட்ரா அஸ்ஸெய்லி ஆகியோரால் இது ஒரு அருங்காட்சியகமாக மாற்றப்பட்டது. இந்த அருங்காட்சியகம் 2000ஆம் ஆண்டில் திறக்கப்பட்டது. லெபனானில் 1,500 ஆண்டுகள் பழமையான பட்டு உற்பத்தியின் வரலாற்றை இந்த அருங்காட்சியகத்தில் உள்ள காட்சிகள் எடுத்துக்காட்டுகிறது. லெபனானின் பட்டு ஆலை 1970ஆம் ஆண்டு மூடப்பட்டது.

பாரிஸைச் சேர்ந்த தியரி ஹுவா மற்றும் பிராங்கோயிஸ் லு நோபல் பிரிடின் ஆகியோர் தோட்டங்களைக் கட்டிடத்திற்கு மறுவடிவமைப்பதில் முக்கியப் பங்கு வகித்தனர். லு நோபல் மடகாஸ்கரில் இருந்து காட்டுப் பட்டினைக் கொண்டுவந்தார், மோனா சதர் இசாவுடன் இணைந்து நினைவகம் மற்றும் மேம்பாட்டுச் சங்கத்தினை நிறுவ உதவினார். பிரான்சில் உள்ள செயிண்ட் ஜெர்மைன் என் லேயின் லைசீ அக்ரிகோல் மற்றும் ஹார்டிகோல் மற்றும் சங்கத்தின் மாணவர்கள் போசோசு கிராமத்திலும் பெய்ரூட்டைச் சுற்றியுள்ள பைன் காடுகளிலும் பல சுற்றுச்சூழல் திட்டங்களுக்குச் செயல்படுத்தினர். சாமி ஃபெகாலியின் நிர்வாகத்தின் கீழ் கட்டிடக் கலைஞர் ஜாக் அபோ கலீத், இக்கட்டிடத்தை ஒரு அருங்காட்சியகமாக மறுவடிவமைக்கப் பொறுப்பேற்றார்.

## கண்காட்சிகள்
பட்டு அருங்காட்சியகத்தில் நிரந்தர சேகரிப்பின் ஒரு பகுதியாகப் பட்டுப்புழுக்கள் உயிருடன் உள்ள பகுதியினை உள்ளடக்கியது. கண்காட்சிகள் பட்டுப்புழு "குஞ்சு பொரிக்கும்" செயல்முறையை இங்கு நாம் காணலாம். இதனால் பட்டு நூல் உற்பத்திக்கு மற்றும் பல்வேறு நிலைகளில் நெசவு முறையினையும் பார்வையாளர்கள் காண வழிசெய்கிறது. பாரம்பரியமாக லெபனான் மாலைநேர ஆடைகள் மற்றும் பத்தொன்பதாம் நூற்றாண்டில் இளவரசிகள் அணிந்திருந்த பட்டு கால்சட்டை போன்ற உள்நாட்டில் தயாரிக்கப்பட்ட பட்டுத் தயாரிப்புகளும் காட்சிக்கு வைக்கப்பட்டுள்ளன. கிழக்கு பட்டு மற்றும் தங்கத்திற்காக அர்ப்பணிக்கப்பட்ட தனிப்பிரிவும் உள்ளது. பத்தொன்பதாம் நூற்றாண்டு மற்றும் இருபதாம் நூற்றாண்டின் முற்பகுதியில் அலெப்போவின் பைகள் அன்டகி குடும்பத்தின் பொக்கிஷங்களை வைத்திருக்கும் ஒரு தனிப்பிரிவும் உள்ளது. அருங்காட்சியகத்தினை காணவரும் பார்வையாளர்கள் பட்டு மற்றும் பட்டுப்புழு உற்பத்தியில் பணியாற்றும் விவசாயிகளின் படங்களையும் பார்க்கலாம்.

இந்த அருங்காட்சியகம் தொடர்ந்து தற்காலிக கண்காட்சிகளையும் நடத்துகிறது. உதாரணமாக, கடந்த காலங்களில், இது மே முதல் அக்டோபர் வரை சுமார் 6 மாதங்களுக்குக் காட்சிக்கு வைக்கப்பட்டுள்ளது. கம்போடியா, லாவோஸ் மற்றும் வியட்நாமில் இருந்து கைவினைப் பட்டுகள் மற்றும் நெசவு துணிகள், பட்டுப் பாதை சேகரிப்புகள்  சீனா, யப்பான், மத்திய கிழக்கு நாடுகளிலிருந்து காட்சிக்கு வைக்கப்பட்டன. இங்கு எரிக் போடாட் மற்றும் தெரசா கோல்மேன் ஆகியோரின் பழங்குடி ஆடைகளின் தனியார் சேகரிப்பு கண்காட்சிகளும் நடைபெற்றுள்ளது.

## மேற்கோள்கள்

## வெளி இணைப்புகள்

* சில்க் மியூசியம் , Bsous இல் உள்ள அருங்காட்சியகத்திற்கான வலைத்தளம்
* சில்க் மியூசியம், பிசஸ், லெபனான், அருங்காட்சியகத்தின் படங்கள் மற்றும் ஆர்ச்நெட்டில் அதன் மைதானம்
* அருங்காட்சியகத்தின் புகைப்படங்கள்

பகுப்பு:பட்டு
பகுப்பு:அருங்காட்சியகங்கள்
முக்தார் அகமது அன்சாரி

**முக்தார் அகமது அன்சாரி** (Mukhtar Ahmed Ansari)  (25 டிசம்பர் 1880 – 10 மே 1936) என்பவர் ஒரு மருத்துவரும், இந்திய தேசியவாதி மற்றும் அரசியல் தலைவராகவும், இந்திய சுதந்திர இயக்கத்தின் போது இந்திய தேசிய காங்கிரஸ் மற்றும் முஸ்லிம் லீக்கின் முன்னாள் தலைவராகவும் இருந்தார். ஜாமியா மில்லியா இஸ்லாமியா பல்கலைக்கழகத்தின் நிறுவனர்களில் ஒருவரான அவர் 1928 முதல் 1936 வரை அதன் அதிபராக இருந்தார்., 

## பிறப்பும்- கல்வியும்
முக்தார் அகமது அன்சாரி 1880 டிசம்பர் 25 அன்று கிழக்கு உத்தரப்பிரதேசத்தின் யூசுப்பூர்-முகமதாபாத் நகரில் பிறந்தார்.

அங்குள்ள விக்டோரியா பள்ளியில் படித்த அன்சாரி மற்றும் அவரது குடும்பத்தினர்கள் ஹைதராபாத்திற்கு குடிபெயர்ந்தனர். பின்னர்  மதராசு மருத்துவக் கல்லூரியில் மருத்துவப் பட்டம் பெற்றார். உதவித்தொகையின் மூலம் மேற்படிப்பிற்க்கு இங்கிலாந்து சென்றார். 1905 ஆண்டில் தேர்ந்த மருத்துவ நிபுணராணார் (M.D).  1910 ஆம் ஆண்டில் அன்சாரி எடின்பரோ பல்கலைக்கழகத்தில் (தேர்ந்த அறுவை சிகிச்சை நிபுணர் பட்டம் (Master of Surgery) பெற்றார். உயர்மட்ட மாணவராக இருந்த அவர் லண்டன் லாக் மருத்துவமனை மற்றும் லண்டனில் உள்ள சாரிங் கிராஸ் மருத்துவமனையில் பணியாற்றினார். அவர் அறுவை சிகிச்சையில் ஒரு முன்னோடி இந்தியராக இருந்தார், இன்றும் லண்டனின் சாரிங் கிராஸ் மருத்துவமனையில்  அவரின் நினைவாக *அன்சாரி வார்டு* என்று உள்ளது.

## இதையும் பார்க்க
இந்திய தேசிய காங்கிரஸ் கட்சி தலைவர்கள் பட்டியல்

## ஆதாரங்கள்

பகுப்பு:1880 பிறப்புகள்
பகுப்பு:1936 இறப்புகள்
பகுப்பு:இந்திய தேசிய காங்கிரஸ் அரசியல்வாதிகள்
பகுப்பு:இந்திய ஒன்றிய முசுலிம் லீக் அரசியல்வாதிகள்
பகுப்பு:அலிகார் முஸ்லிம் பல்கலைக்கழக துணைவேந்தர்கள்
பகுப்பு:மதராசு மருத்துவக் கல்லூரி மேனாள் மாணவர்கள்
நவாப் சையத் முகமது பகதூர்

**நவாப் சையத் முஹம்மது பகதூர்** (1867 - 12 பிப்ரவரி 1919) 1913 இல் நடைபெற்ற கராச்சி மாநாட்டின் போது இந்திய தேசிய காங்கிரஸின் தலைவராக பணியாற்றிய ஒரு இந்திய அரசியல்வாதி ஆவார்.பத்ருதீன் தியாப்ஜி மற்றும் ரஹமத்துல்லாஹ் முஹம்மது சயானி ஆகியோருக்குப் பிறகு இந்த பதவியை வகித்த மூன்றாவது முஸ்லீம் ஆவார்.

## பிறப்பு
நவாப் சையத் முஹம்மது தென்னிந்தியாவின் செல்வந்த முஸ்லிம்களில் ஒருவரான மிர் ஹுமாயூன் ஜா பகதூரின் மகனாக கல்கத்தாவில் பிறந்தார். திப்பு சுல்தானின் நான்காவது மகனான சுல்தான் யாசினின் மகள் ஷாஜாதி ஷாருக் பேகமின் மகன் தான் மீர் ஹுமாயூன் ஜா.

## அரசியல்
அவர் இந்திய தேசிய காங்கிரசுக்கு அதன் ஆரம்ப கட்டங்களில் நிதிஉதவி மற்றும் அறிவுசார் ஆதரவை வழங்குவதன் மூலம் உதவினார். 1887 இல் மூன்றாவது இந்திய தேசிய காங்கிரஸ் நடைபெற்றபோது, ஹுமாயூன் பகதூர் காங்கிரஸ் தலைவர்களுக்கு பொருளாதார உதவிகளை வழங்கினார்.

1894 இல் இந்திய தேசிய காங்கிரசில் சேர்ந்த நவாப் சையத் முகமது அவ்வமைப்பின் தீவிர உறுப்பினரானார். முஸ்லிம்களும் இந்துக்களும் சகோதரர்களைப் போலவே வாழ வேண்டும் என்றும் அவர்களின் வெவ்வேறு மதங்கள் அவர்களைப் பிரிக்காமல் அவர்களை ஒன்றிணைக்க வேண்டும் என்றும் சையத் முகமது தனது அனைத்து உரைகளிலும் உரையிலும் உறுதியாக நம்பினார். இந்திய மக்களை ஒரு வலுவான தேசமாக ஒன்றிணைப்பதே இந்திய தேசிய காங்கிரசின் முக்கிய நோக்கம் என்று அவர் உண்மையாக நம்பினார்.

## மெட்ராஸ் ஷெரிப்
அவர் மெட்ராஸின் முதல் முஸ்லீம் ஷெரிப் ஆக 1896 இல் நியமிக்கப்பட்டார். 1900 ஆம் ஆண்டில் அவர் மெட்ராஸ் சட்டமன்றத்திற்க்கு பரிந்துரைக்கப்பட்டார். மெட்ராஸ் மாகாணங்களை பிரதிநிதித்துவப்படுத்தும் அதிகாரப்பூர்வமற்ற உறுப்பினராக 1903 டிசம்பர் 19 அன்று மெட்ராஸ் இம்பீரியல் சட்டமன்றத்திற்க்கும் பரிந்துரைக்கப்பட்டார். விக்டோரியா மகாராணியின் வைர விழா கொண்டாட்டத்தில் கலந்து கொண்டபோது 1897 ஆம் ஆண்டில் பிரித்தானிய அரசாங்கத்தால் சையத் முஹம்மதுக்கு "நவாப்" என்ற பட்டம் வழங்கப்பட்டது.

## இறப்பு
சையத் முகமது பகதூர் பிப்ரவரி 12, 1919 ஆண்டு இறந்தார்.

## இதையும் பார்க்க
இந்திய தேசிய காங்கிரஸ் கட்சி தலைவர்கள் பட்டியல்
## ஆதாரங்கள்

பகுப்பு:1867 பிறப்புகள்
பகுப்பு:1919 இறப்புகள்
பகுப்பு:இந்திய தேசிய காங்கிரஸ் அரசியல்வாதிகள்
பகுப்பு:கொல்கத்தா நபர்கள்
வாரணாசி பட்டுநெசவு

thumb|180x180px| பாரம்பரிய பனாரசி புடவை தங்க ப்ரோக்கேட் .
**[[பட்டு]] நெசவு** என்பது வாரணாசியில் ஒரு உற்பத்தித் தொழிலாகும். மிகச் சிறந்த பட்டு மற்றும் பனாரசு பட்டுப்புடவைகளை உற்பத்தி செய்வதால் வாரணாசி இந்தியா முழுவதும் நன்கு அறியப்படுகிறது.

நெசவு என்பது பொதுவாக வீட்டுத்தொழிலாகச் செய்யப்படுகிறது. வாரணாசியில் பெரும்பாலான நெசவாளர்கள் மோமின் அன்சாரி முஸ்லிம்கள் ஆவார். வாரணாசியின் முஸ்லிம்களில் பலர் அன்சாரி என்ற பெயரில் நன்கு அறியப்பட்ட ஒரு நெசவாளர் சமூகத்தைச் சேர்ந்தவர்கள். அதாவது அரபு மொழியில் அன்சார் என்பதற்கு "உதவி" என்று பொருள். பல தலைமுறைகளாக இவர்கள் தந்தையிடமிருந்து மகனுக்கு தங்கள் கைவினைத்திறனை கடத்திச் சென்றுள்ளனர். அறை அளவிலான காலால்-இயங்கும் தறிகளில் கை-நெசவு பட்டு இவர்கள் நூற்கின்றனர். இவை சிறப்பு நிகழ்ச்சிகளுக்கு அணியும் புடவைகளாக வடிவமைக்கப்படுகின்றன. பல இந்தியப் பெண்கள் தங்கள் திருமண நாளுக்காக வாரணாசி பட்டுச் சேலையை அணிய வேண்டும் என்று கனவு காண்கிறார்கள். 

வாரணாசி புடவைகள் சிக்கலான வடிவமைப்புகள் மற்றும் சரிகை அலங்காரங்களால் ஆனது. இது பாரம்பரிய விழாக்கள் மற்றும் திருமணங்களின் போது பிரபலமாக அணியப்படுகிறது. முன்னதாக, புடவைகளில் பூந்தையல் பெரும்பாலும் தூய தங்கத்தின் இழைகளால் செய்யப்பட்டது. 2009ஆம் ஆண்டில், நெசவாளர் சங்கங்கள் மற்றும் கூட்டுறவு நிறுவனங்கள் இணைந்து பனாரசு பட்டிற்கு புவியியல் சார்ந்த குறியீட்டினைப் பெற்றனர். இந்த பட்டு குறியீடு பனாரசு பட்டுப் புடவைகளின் உற்பத்திக்குப் பெருமளவில் பயன்படுத்தப்படுகிறது. பிராந்திய வகை பட்டினைக் கொண்டு இந்த புடவை தயாரிக்கப்படுகிறது.

2015ஆம் ஆண்டு நிலவரப்படி வாரணாசியில் சுமார் 40,000 நெசவாளர்கள் உள்ளனர். இது 300,000லிருந்து குறைந்துள்ளது.  சேலையின் தேவைக் குறைவும் இறக்குமதி செய்யப்பட்ட புடவைகளின் எண்ணிக்கை அதிகரிப்பு காரணமாகப் பட்டு உற்பத்தி குறைந்துள்ளது. விசைத்தறி காரணமாகவும் பனாரசு நெசவின் தேவை குறைந்ததாகவும் கூறப்படுகிறது.

## மேலும் காண்க

* இந்திய துணைக் கண்டத்தில் பட்டு

## மேற்கோள்கள்

பகுப்பு:இந்தியாவில் பட்டு
பகுப்பு:பட்டு
பகுப்பு:வாரணாசி மாவட்டம்
ஜப்பானிய பட்டு

alt=Four men weigh bundles of raw silk in Japan, in September 1918.|thumb| ஜப்பானில் பட்டு உற்பத்தி - மூல பட்டு எடை
**ஜப்பானியப் பட்டு** ஜப்பான் நாட்டில் பட்டு உற்பத்தி செய்யப்படும் பட்டாகும். 1930 முதல் 1950 வரை இங்குப் பட்டுத் தொழில் பிரதானமாக இருந்தது, ஆனால் இப்போது குறைவாகவே காணப்படுகிறது. 

## வரலாறு
பட்டின் முக்கியத்துவம் கிழக்கு ஆசியாவில் சீனாவிலிருந்து பைசாண்டினிய பேரரசிற்குப் பட்டுப்புழுக்கள் கடத்தப்பட்டபோது குறைய ஆரம்பித்தது. ஐரோப்பாவில் 1845இல், வைரைசால் ஏற்பட்ட மைக்ரோஸ்போராடிய, நோசிமா பாம்பிசிசு, சப்பை நோய்  நோய்களால் ஐரோப்பியப் பட்டுத் தொழில் அழிந்தது.

இது சீனா மற்றும் ஜப்பானிலிருந்து பட்டுக்கான தேவைக்கு வழிவகுத்தது. இங்கு பத்தொன்பதாம் மற்றும் இருபதாம் நூற்றாண்டின் முற்பகுதியில், ஜப்பானிய ஏற்றுமதிகள் சர்வதேசத் சந்தையில் சீனர்களுடன் நேரடியாகப் போட்டியிட்டன. 

1850 மற்றும் 1930க்கு இடையில், கச்சாப் பட்டு இரு நாடுகளும் ஏற்றுமதியில் முன்னணி நாடக உள்ளது, இது ஜப்பானின் மொத்த ஏற்றுமதியில் 20% -40% மற்றும் சீனாவின் 20% -30% ஆகும்.

1890 கள் முதல் 1930 கள் வரை, ஜப்பானியப் பட்டு ஏற்றுமதி நான்கு மடங்காக உயர்ந்து. இந்த நேரத்தில் ஜப்பானை உலகின் மிகப்பெரிய பட்டு ஏற்றுமதியாளராக மாற்றியது; மெய்சி மீள்விப்பின் போது ஏற்பட்ட பொருளாதார சீர்திருத்தங்கள் மற்றும் குயிங் வம்சத்தின் வீழ்ச்சியின் காரணமாக, ஜப்பானின் விரைவான தொழில் மயமான நாடாக மாறியது. அதே நேரத்தில் சீன தொழில்கள் தேக்கமடைந்தது.

இரண்டாம் உலகப் போரின்போது, ஜப்பானுக்கு எதிரான தடைகள் நைலான் போன்ற செயற்கைப் பொருள்களை ஏற்றுக்கொள்ள வழிவகுத்தன. இது ஜப்பானியப் பட்டுத் தொழிலின் வீழ்ச்சிக்கு வழிவகுத்ததோடு உலகின் முன்னணி பட்டு ஏற்றுமதியாளராக நிலையினையும் மாற்றியது. 1980களில் பொருளாதார சீர்திருத்தங்களால் சீனா உலகின் மிகப்பெரிய பட்டு ஏற்றுமதி நாடாக உள்ளது.

## மேலும் காண்க

* *அந்தேரேயா யமமை*, ஜப்பானில் காட்டு பட்டு அந்துப்பூச்சி இனங்கள்

## மேற்கோள்கள்

பகுப்பு:சப்பானியக் கண்டுபிடிப்புகள்
பகுப்பு:பட்டு
கான்ஷான்

**கான்ஷான்**(*Canshen*)( சீன :"பட்டுப்புழு கடவுள்") அல்லது **Cánwáng** "பட்டுப்புழு ஆட்சியாளர்") என்பது சீன மதத்தில் பட்டுப்புழு மற்றும் பட்டு வளர்ப்பின் தெய்வம். பட்டுவளர்ப்பில் இரண்டு முக்கிய கேன்ஷென் உள்ளனர். இவர்கள் சீனாவில் பட்டு வளர்ப்பு கண்டுபிடிப்பு மற்றும் பரவலுக்குப் பங்களித்த இரண்டு புராண-வரலாற்று ஆளுமைகள் ஆவார்கள்.

* *Cǔnmǔ* (, "பட்டுப்புழுவின் தாய்"), ஒரு தெய்வம், இதன் வழிபாட்டு முறை ஹவுட்டு ("பூமியின் இராணி") மற்றும் சான்சியாவோ ("மூன்று வானம்") தெய்வங்களுடன் தொடர்புடையது. *இவர் காங்கே* (  என்றும் அழைக்கப்படுகிறார். "பட்டுப்புழு மெய்டன் [அல்லது லேடி]"),  மற்றும் *லீஸே* ( ), ஹுவாங்க்டியின் மனைவி, பிரபஞ்சத்தின் மையத்தின் தெய்வம் மற்றும் அனைத்து சீனர்களின் கடவுளின் முன்னோடி. கன்முவின் வழிபாடு மத்திய-வடக்கு மற்றும் கிழக்கு சீனாவில் பொதுவானது.
* *Qīngyīshén* "புளூகிரீன்-க்ளாட் காட்") *கான்காங்* (  "பட்டுப்புழு கிளை"): இவர் ஷு இராச்சியத்தின் முதல் ஆட்சியாளரும் மூதாதையரும் ஆவார். மேலும் இவர் மக்களிடையே பட்டு வளர்ப்பை ஊக்குவித்தவர் ஆவார். ஷூ இராச்சியத்திலிருந்து வந்த நவீன சீன மாகாணமான சிச்சுவானில் இவர் வணங்கப்படுகிறார்.

## மேலும் காண்க

* சீன கடவுள்கள் மற்றும் அழியாதவர்கள்
* சீன நாட்டுப்புற மதம்

## மேற்கோள்கள்

### குறிப்புகள்

### ஆதாரங்கள்

* 
* 

பகுப்பு:பட்டு
பகுப்பு:சமயம்
ராகிமெட்டிசு

**ராகிமெட்டிசு** (*Rakematiz*) என்பது அடர்த்தியான  பட்டில் தங்க இழைகளால் பூத்தையல் கொண்டது ஆகும். முந்தைய காலங்களில் இது மிகவும் அரிதானதாகவும் மதிப்புமிக்கதாகவும் இருந்தது. ராகிமெட்டிசு இணைத்த ஆடை ஐரோப்பாவில் இடைக்காலத்தில் பிரபலமாக இருந்தது.

சில அறிஞர்கள் *ராகேமாடிசு* என்ற சொல்லானது இத்தாலிய வார்த்தையான *ரிக்காமாட்டாவிலிருந்து வந்தது* என்றும் இதன் பொருள் பூத்தையல் என்றும் கூறுகின்றனர்.

## மேற்கோள்கள்

பகுப்பு:பட்டு
இலீலா தேசாய்

**இலீலா தேசாய்** (Leela Desai) 1930-1940களில் நடித்து வந்த ஒரு இந்திய நடிகையாவார். இவர் 1900களின் முற்பகுதியில் இசைக்கலைஞரான உமேத்ராம் லால்பாய் தேசாய் மற்றும் அவரது இரண்டாவது மனைவி சத்யபாலா தேவி ஆகியோரின் மகளாவார்.

இவரின் பெற்றோர் 3 வருட அமெரிக்க சுற்றுப்பயணத்தில் இருந்தபோது நியூ செர்சியிலுள்ள நுவார்க்கில் பிறந்தார். இவரின் தந்தை குசராத்தியாவார். இவரின் தாயார் இந்தியாவின் பீகாரைச் சேர்ந்தவர். இவர் இந்தியாவில் வளர்ந்தார். இவர் 11 இந்திய திரைப்படங்களில் நடித்திருந்தார். மேலும், 1961இல் *காபூலிவாலி* என்ற திரைப்படத்தின் இணை தயாரிப்பாளராகவும் இருந்தார். 1944ஆம் ஆண்டில், இவர் தனது சகோதரி இரமோலாவுடன் சேர்ந்து *கலியான்* என்ற திரைப்படத்தில் நடித்தார்.

## தொழில்
சோஹன்லால் மற்றும் லச்சுமஹாராஜின் கீழ் பாரம்பரிய நடனத்தில் முறையான கல்வியையும், மோரிஸ் கல்லூரியில் (லக்னோ) இசையையும் பெற்றார். 1943இல் விஷ்ராம் பெடேகர் தயாரித்த *நாகநாராயண்* என்ற திரைப்படத்தில் நடித்தார். 1941இல் பெங்களூர் இடைநிலைக் கல்லூரி மாணவர்களால் அழைக்கப்பட்டார். "நியூ தியேட்டர்ஸ்" மற்றும் "பிரபாத் பிலிம் கோ" போன்ற நிறுவனங்கள் தயாரித்த படங்களின் விழாக்களை நடத்துவதில் இக்கல்லூரிக்கு பெருமை இருந்தது. தேசாய் ஒரு நடனக் கலைஞராகவும், சோஹன் லாலை பின்பற்றுபவராகவும் இருந்தார். இவர் 1926இல் லக்னோவில் நிறுவப்பட்ட "பட்கண்டே இசை நிறுவனத்தில் பயிற்சி பெற்றார்.

1939இல் வெளியிடப்பட்ட *கபல் குந்தலா* என்ற படத்தின் மூன்றாவது பதிப்பு பத்தாண்டுகளுக்குப் பிறகு 1949இல் வெளியானது. இப்படத்தை நிதின் போஸ் மற்றும் பானி மஜும்தார் இருவரும் இயக்கியிருந்த இப்படத்தில் இவர் நடித்திருந்தார். பானி மஜும்தார் இவரது சகோதரி மோனிகா தேசாயை மணந்தார். டார்ஜீலிங்கில் "லில்லி காட்டேஜ்" என்று ஒரு வீடு இவருக்கு இருந்தது. இவரின் தாயார் சத்யபாலா தேவி இறக்கும் வரை அங்கே வாழ்ந்தார்.

## மேற்கோள்கள்

## ஆதாரங்கள்
* https://web.archive.org/web/20090530020703/http://www.ultraindia.com/movies/awards/bnsin.htm
* http://www.hinduonnet.com/thehindu/mp/2002/07/22/stories/2002072200310200.htm 
* https://web.archive.org/web/20080610143306/http://ccat.sas.upenn.edu/indiancinema/?browse=musicdirection&start=K
* http://gomolo.in/People/People.aspx?PplId=7535#
* http://calcuttatube.com/
* https://web.archive.org/web/20110722222919/http://www.nbc.gov.mv/app.php?action=films&do=detail&filmId=5141
* https://web.archive.org/web/20080610130205/http://www.tasleemlucknow.com/musicbottom.htm

## வெளி இணைப்புகள்
* 

பகுப்பு:20 ஆம் நூற்றாண்டின் இந்திய நடிகைகள்
பகுப்பு:இந்தித் திரைப்பட நடிகைகள்
புளியம்பட்டி, பொள்ளாச்சி

**புளியம்பட்டி ஊராட்சி** (ஆங்கிலம் : Puliampatti) என்பது தமிழ்நாட்டில் கோயம்புத்தூர் மாவட்டத்தில் பொள்ளாச்சி வட்டாரத்தில் அமைந்துள்ளது. இந்த ஊராட்சி பொள்ளாச்சி சட்டமன்றத் தொகுதிக்கும் பொள்ளாச்சி மக்களவை தொகுதிக்கும் உட்பட்டதாகும். இந்த ஊராட்சியிலிருந்து 7 உறுப்பினர்கள் ஊராட்சி மன்றத்திற்கு தேர்ந்தெடுக்கின்றனர்.விரைவில் பொள்ளாச்சி மாவட்டமானதுடன் **பொள்ளாச்சி மாநகராட்சியுடன்** இணைக்க அரசு பரிசீலித்து வருகிறது.

## மக்கள் தொகை
2011 இந்திய மக்கள் தொகை கணக்கெடுப்புப்படி இந்த ஊராட்சியில் 8,568 பேர் வசிக்கின்றனர். இதில் ஆண்கள் 54% பேரும் பெண்கள் 46% பேரும் வசிக்கின்றனர்.

## போக்குவரத்து
பொள்ளாச்சி முதல் காமநாயக்கன் பாளையம் வழியாக பல்லடம் செல்லும் இவ்வூரில் போக்குவரத்து அதிகமாகவே உள்ளது. மேலும் இங்கிருந்து பெரிய நெகமம், சுல்தான்பேட்டை, காமநாயக்கன் பாளையம், பல்லடம், திருப்பூர், ஈரோடு
பெருந்துறை, சேலம்,
சங்ககிரி, பொள்ளாச்சி,வால்பாறை, சத்தியமங்கலம், கரடிவாவி, பருவாய், காரணம் பேட்டை, கருமத்தம்பட்டி, அன்னூர், புஞ்சை புளியம்பட்டி ஆகிய ஊர்களுக்கு நேரடியாக பேருந்து போக்குவரத்து வசதி உள்ளது.

## நிர்வாகம்
## மேற்கோள்கள்

பகுப்பு:பொள்ளாச்சி தெற்கு ஊராட்சி ஒன்றியம்
அகவைக் குறைத்தல் (திரைப்படத் தொழில்நுட்பம்)

திரைப்படங்களிலும் தொலைக்காட்சி தொடர்களிலும் **அகவைக் குறைத்தல்** (*De-aging in film*) என்பது காட்சி விளைவுகளைப் பயன்படுத்தி ஒரு நடிகரின் வயதைக் கதைக்கேற்ப குறைத்துக் காட்டுவதாகும். இது கணினி வரைகலையின் மூலம் சாத்தியமாகிறது.

மார்ட்டின் ஸ்கார்செஸால் இயக்கப்பட்டு 2019 ஆம் ஆண்டு வெளியான தி ஐரிஷ்மேன் திரைப்படம் பெரும்பாலும் அகவைக் குறைத்தல் தொழில்நுட்பத்தின் மூலம் எடுக்கப்பட்டது. இத்திரைப்படத்தில் முக்கியக் கதாபாத்திரத்தில் நடித்த நடிகர்களுக்கு வயது 60 முதல் 80 இருப்பினும் இந்தத் தொழில்நுட்பத்தை பயன்படுத்தி 40 வயது வரைக் குறைத்து காண்பிக்கப்பட்டது.

## மெய்நிகர் நடிகர்
சில முறை காட்சி விளைவுகளைப் பயன்படுத்தியும் அகவைக் குறைத்தல் திருப்திகரமாக இல்லாத பட்சத்தில், முழுக்க முழுக்க கணினியில் தயாரிக்கப்பட்டு இயக்கப்படும் மெய்நிகர் நடிகர்கள் பயன்படுவார்கள்.

இது குறிப்பிட்ட நடிகரின் அசைவுகளையும் முகபாவனைகளையும் உருவ அமைப்பையும் தொழில்நுட்ப கருவிகள் மூலம் படம்பிடித்து பதிவேற்றி அதற்கேற்ப நிரல் அமைத்து மென்பொருட்களின் உதவி கொண்டு ஏற்பாடு செய்யப்படுகிறது.

சான்றாக, டெர்மினேட்டர் சால்வேஷன் (2009 ஆங்கிலத் திரைப்படம்) என்ற திரைப்படத்தில் ஆர்னோல்டு சுவார்செனேகர் என்கிற நடிகருக்கு பதிலாக ரோனால்டு கிக்கின்கெர் என்ற நடிகர் உருவப்போலியாக நடித்து ஆர்னோல்டின் முகத்திற்கு ஏற்ப கணினியில் உருவம் மாற்றப்பட்டார். பிற டெர்மினேட்டர் திரைப்படங்களிலும் இந்த முறையைப் பின்பற்றினர்.

## மேற்கோள்கள்

பகுப்பு:முதிர்வு
பகுப்பு:திரைப்படம் மற்றும் காணொளித் தொழினுட்பம்